CELEX: 62015CN0113
Language: sk
Date: 2015-03-06 00:00:00
Title: Vec C-113/15: Návrh na začatie prejudiciálneho konania, ktorý podal Bayerischer Verwaltungsgerichtshof (Nemecko) 6. marca 2015 – Breitsamer und Ulrich GmbH & Co. KG/Landeshauptstadt München

15.6.2015   
            
            
               SK
            
            
               Úradný vestník Európskej únie
            
            
               C 198/16
            
         Návrh na začatie prejudiciálneho konania, ktorý podal Bayerischer Verwaltungsgerichtshof (Nemecko) 6. marca 2015 – Breitsamer und Ulrich GmbH & Co. KG/Landeshauptstadt München
   (Vec C-113/15)
   (2015/C 198/22)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bayerischer Verwaltungsgerichtshof
   
      Účastníci konania pred vnútroštátnym súdom
   
   
      Žalobkyňa: Breitsamer und Ulrich GmbH & Co. KG
   
      Žalované: Landeshauptstadt München
   
      Prejudiciálne otázky
   
   
               1.
            
            
               Ide pri porciovanom mede, ktorý je zabalený v jednom obale obsahujúcom všetky prvky označenia, vrátane označenia krajiny pôvodu, a nie je jednotlivo predávaný konečnému spotrebiteľovi ako porciované balenie, ani nesmie byť jednotlivo dodávaný hromadným stravovacím zariadeniam, o „predbalenú potravinu“ v zmysle článku 1 ods. 3 písm. b) smernice 2000/13/ES (1), ako aj v zmysle článku 2 ods. 2 písm. e) nariadenia č. 1169/2011 (2), ktorá podlieha príslušným povinnostiam na označovanie, alebo takéto porciované balenia medu, keďže nejde o predajnú jednotku, nepredstavujú predbalenú potravinu podliehajúcu povinnostiam na označovanie?
            
         
               2.
            
            
               Bude odpoveď na otázku iná, ak sa tieto porciované balenia v hromadných stravovacích zariadeniach poskytujú nielen v rámci pripravených hotových paušálne platených jedál, ale sa aj jednotlivo predávajú?
            
         
      (1)  Smernica 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov, týkajúcich sa označovania, prezentácie a reklamy potravín, Ú. v. ES L 109, s. 29; Mim. vyd. 15/005, s. 75.
   
      (2)  Nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004, Ú. v. EÚ L 304, s. 18.